สัญญาจ้างผลิตสื่อโปรดักชั่น

เขียนที่ บริษัท จำกัด

 สัญญานี้ทำขึ้นระหว่าง  ที่อยู่ ซึ่งต่อไปนี้เรียกว่า **“ผู้รับจ้าง”** กับ ที่อยู่ ซึ่งต่อไปนี้ เรียกว่า **“ผู้ว่าจ้าง”** มีความผูกพันทางสัญญาดังต่อไปนี้

 **1) ขอบเขตงานและวัตถุประสงค์**

 ผู้ว่าจ้างตกลงว่าจ้างผู้รับจ้างให้ ผลิต ออกแบบ และพัฒนาสื่อวิดีโอหรือคลิปโปรดักชัน ตามรายละเอียดที่ได้ตกลงกันไว้ใน TOR หรือใบเสนอราคาแนบท้ายสัญญา ผู้รับจ้างจะต้องดำเนินการให้แล้วเสร็จและส่งมอบภายในระยะเวลาที่กำหนด โดยผู้รับจ้างรับทราบรายละเอียดงานและพร้อมปฏิบัติตามคำสั่งผู้ว่าจ้างทุกประการ

 **2)** **ระยะเวลา**

 2.1) ผู้รับจ้างตกลงจะดำเนินการให้เสร็จสิ้นภายในวันที่ หากเกิดเหตุสุดวิสัยหรือความจำเป็น ให้แจ้งผู้ว่าจ้างเป็นลายลักษณ์อักษรทันที เพื่อพิจารณาขยายเวลา

 2.2) หากผู้รับจ้างไม่สามารถส่งมอบงานได้ตามกำหนด และไม่มีการแจ้งเหตุอันสมควร ผู้ว่าจ้างมีสิทธิยกเลิกสัญญาโดยไม่ต้องชำระค่าจ้างส่วนที่เหลือ และสามารถเรียกค่าเสียหายได้

 2.3) ผู้ว่าจ้างมีสิทธิหักค่าจ้างหรือระงับการจ่ายเงิน หากผู้รับจ้างประวิงเวลา หรืองานไม่มีความคืบหน้ากว่า 3 วันทำการ

 **3) ค่าจ้างและการชำระเงิน**

 ผู้ว่าจ้างตกลงจ่ายค่าจ้างเป็นเงินทั้งสิ้น บาท ( ) รวมภาษีมูลค่าเพิ่ม (ถ้ามี) โดยแบ่งจ่ายเป็นงวดตามใบเสนอราคา/ใบสั่งจ้าง โดยจะจ่ายหลังผู้รับจ้างส่งมอบงานครบถ้วน พร้อมไฟล์ต้นฉบับและไฟล์ใช้งานจริง และได้รับการอนุมัติจากผู้ว่าจ้าง ทั้งนี้ ผู้ว่าจ้างมีสิทธิเลื่อนหรือระงับการจ่าย หากงานไม่เป็นไปตามมาตรฐานหรือไม่เป็นไปตาม TOR

 4**)** **คุณภาพงานและความรับผิดชอบ**

ผู้รับจ้างรับรองว่า มีความรู้ความสามารถและจะดำเนินการด้วยความระมัดระวังสูงสุด เพื่อป้องกันไม่ให้ผู้ว่าจ้างเสียหาย และต้องรับผิดในกรณีเกิดความผิดพลาด อันเกิดจากการละเมิดลิขสิทธิ์ การใช้สื่อผิดกฎหมาย หรือความบกพร่องอื่น ๆ

 4.1) ผู้รับจ้างตกลงปฏิบัติงานตามคำสั่งผู้ว่าจ้างทุกประการ

 4.2) ผู้รับจ้างต้องไม่เปิดเผยข้อมูล ความลับ หรือเนื้อหาใด ๆ ของผู้ว่าจ้างต่อบุคคลภายนอก

 4.3) ต้องใช้สื่อ วัตถุดิบ และซอฟต์แวร์ที่ถูกต้องตามกฎหมาย หากเกิดความเสียหาย ผู้รับจ้างต้องรับผิดชอบเต็มจำนวน

 4.3) ห้ามเผยแพร่ผลงานใน Portfolio หรือช่องทางอื่น ๆ เว้นแต่จะได้รับอนุญาตเป็นลายลักษณ์อักษรจากผู้ว่าจ้าง

 **5) การส่งมอบงาน**

 ผู้รับจ้างต้องส่งมอบงานในรูปแบบที่ใช้งานได้ทันที เช่น .mp4 หรือ .mov พร้อมไฟล์ต้นฉบับ (เช่น .prproj, .aep) และ Assets ที่เกี่ยวข้องทั้งหมด และผู้รับจ้างจำเป็นต้องเก็บรักษาไฟล์งานอย่างน้อย 30 วัน หลังการส่งมอบงาน เพื่อรองรับกรณีแก้ไขหรือความจำเป็นอื่น ๆ

 **6) เงื่อนไขการแก้ไขงาน**

 ผู้รับจ้างตกลงให้สิทธิผู้ว่าจ้างแก้ไขงานไม่เกิน ครั้ง ภายในระยะเวลา วันหลังการส่งมอบ หากเกินกว่าจำนวนที่กำหนด ผู้รับจ้างมีสิทธิเรียกเก็บค่าใช้จ่ายเพิ่มเติมตามอัตราที่ระบุ

 **7) การเปลี่ยนแปลงขอบเขตงาน**

4.1) การเปลี่ยนแปลงสัดส่วนวิดีโอ (เช่น จาก 9:16 เป็น 1:1) หรือแก้ไข Design เกิน 50% ให้ถือเป็นงานใหม่ และต้องชำระค่าจ้างตามอัตราปกติ

 4.2) การเปลี่ยนแปลงเนื้อหาเกิน 50% ให้ถือเป็นงานใหม่ และผู้ว่าจ้างมีหน้าที่ชำระค่าบริการตามอัตราปกติ

 **8) ลิขสิทธิ์และทรัพย์สินทางปัญญา**

 8.1) ค่าจ้างตามสัญญานี้รวมค่าลิขสิทธิ์งานออกแบบและองค์ประกอบทั้งหมดที่ผู้รับจ้างจัดหา

 8.2) ลิขสิทธิ์ทั้งหมดตกเป็นของผู้ว่าจ้างเมื่อชำระเงินครบถ้วน

 8.3) ผู้ว่าจ้างมีสิทธิปรับปรุง แก้ไข และใช้ซ้ำในงานอื่นได้โดยไม่ต้องแจ้งผู้รับจ้าง

 8.4) หากผู้รับจ้างละเมิด ผู้ว่าจ้างสามารถเรียกค่าเสียหายตามจริงได้ไม่จำกัด

 **9) การสื่อสารและตัวอย่างอ้างอิง**

 หากผู้ว่าจ้างใช้คำอธิบายที่เป็นนามธรรม เช่น “ดูสนุก”, “ดูพรีเมียม”, “ดูหรู” ผู้ว่าจ้างต้องจัดหาตัวอย่างอ้างอิงประกอบเพื่อความเข้าใจตรงกัน

 **10) การส่งคืนทรัพย์สิน**

 เมื่อสัญญาสิ้นสุด ไม่ว่าด้วยเหตุใด ผู้รับจ้างต้องส่งคืนไฟล์งาน เครื่องมือ และทรัพย์สินที่เกี่ยวข้องทั้งหมดทันที หากไม่ส่งคืนภายใน 3 วันทำการ ผู้ว่าจ้างมีสิทธิระงับการจ่ายเงินงวดสุดท้าย หรือเรียกค่าเสียหายจากความล่าช้า

 ซึ่งสัญญาฉบับนี้จัดทำขึ้นเป็นสองฉบับ มีข้อความถูกต้องตรงกัน สัญญาฉบับนี้จะมีผลบังคับก็ต่อเมื่อทาง**ผู้ว่าจ้าง** ได้ชำระเงินงวดแรกหรืองวดเดียวให้กับ**ผู้รับจ้าง**มาแล้วพร้อมมีการลงนามเรียบร้อยแล้วและถือไว้ฝ่ายละฉบับ และสัญญาฉบับนี้จะหมดผลบังคับก็ต่อเมื่อมีการชำระเงินงวดสุดท้ายให้กับ**ผู้รับจ้าง**

ลงชื่อ.....................................................ผู้ว่าจ้าง ลงชื่อ.....................................................ผู้รับจ้าง

( ) ( ) กรรมการผู้จัดการ กรรมการผู้จัดการ

ลงชื่อ.....................................................ผู้ว่าจ้าง ลงชื่อ.....................................................ผู้รับจ้าง

( ) ( ) พยาน พยาน